Al drie ontsnapte verdagtes weer agter tralies | Maroela Media
Al drie ontsnapte verdagtes weer agter tralies
Die drie verdagtes wat weer vasgetrek is. Foto: SAPD
Die twee verdagtes wat steeds op vrye voet was nadat hulle Donderdagoggend uit die selle van die Primrose-polisiestasie in die ooste van Johannesburg ontsnap het, is weer vasgetrek.
Lt.kol. Lungelo Dlamini, woordvoerder van die polisie, het gesê die twee verdagtes is Donderdagaand weer in hegtenis geneem. Dit kom kort nadat die eerste verdagte enkele ure vroeër vasgetrek is. Hy is in Bertrams in hegtenis geneem ná 'n wenk van die publiek.
Maroela Media het vroeër berig die drie mans, tussen 25 en 28 jaar oud, het omstreeks 01:00 deur 'n gat in die muur van hul sel ontsnap. Hulle het vermoedelik 'n onbekende voorwerp gebruik om die gat in die muur te maak.
Volgens Dlamini sal al drie nou ook tereg staan op aanklagte van opsetlike saakbeskadiging en ontsnapping uit aanhouding. Hulle sal Vrydag in die Germiston-landdroshof verskyn.
Zuma: 'SA het nie agteruitgegaan onder my heerskappy'
Wat 'n gesig!
Wonder nou of die mnr aan die linkerkant lipstiffie aan sy lippe het? Mnr in die middel lyk of hy op drugs is, en die wenner is Mnr aan die regterkant – met so 'n paar lippe – daar isnie woorde om te beskryf nie.